Isabelle Collin Dufresne

Isabelle Collin Dufresne (arta nomo Ultra Violet; 6a de septembro 1935, La Tronche – 14a de junio 2014, Novjorko) estis franc-usona artisto, aŭtorino, kolego de Andy Warhol kaj unu el la popartistoj tiele nomitaj Varholaj Supersteluloj. Tuj en sia kariero, ŝi laboris por kaj studis ĉe la superrealista artisto Salvador Dalí. Poste Dufresne loĝis kaj laboris en Novjorko, kaj ankaŭ havis studion en Nico, Francio.

 Salvador Dalí kaj Novjorko 
En 1954, post renkonto kun Salvador Dalí, ŝi iĝis "muza”, disĉiplo, studi-asistanto, kaj amanto kaj en Port Lligat, Hispanio, kaj en Novjorko. Poste, ŝi memoros, "Mi konstatis ke mi estas 'superreal', kion mi neniam konis ĝis mi renkontis Dalí".  En la 1960-aj jaroj, Dufresne eniris en la progresema usona etoso de la Poparto kun figuroj kiaj Jasper Johns, Robert Rauschenberg kaj James Rosenquist.

 Warhol kaj "The Factory" 
En 1963, Dalí konigis Dufresne al Andy Warhol, kaj tuj ŝi translokiĝis al la etoso de lia malortodoksa studio, "The Factory". En 1964 ŝi selektis artan nomon "Ultra Violet" laŭ sugesto de Warhol, ĉar ĝi estis ŝia preferata modo — ŝia hararkoloro je la epoko estis ofte viola aŭ lila. Ŝi iĝis unu el multaj "Varholaj Supersteluloj" en la varhola Factory, kaj ludis multajn rolojn en ĉirkaŭ dekduoj da filmoj inter 1965 kaj 1974.

En 1967 Ultra Violet ludis parton (kun, inter aliaj, Taylor Mead) en la superrealisma teatraĵo Desire Caught by the Tail de Pablo Picasso kiam ĝi estis ludata la unuan fojon en Francio ĉe la festivalo en Saint-Tropez.

Je diversaj punktoj en sia kariero ŝi renkontis nombrajn famulojn, kiaj John Graham, John Chamberlain, Edward Ruscha, Rudolf Nureyev, Miloš Forman, Howard Hughes, Richard Nixon, Aristoteles Onassis, Maria Callas, Marcel Duchamp, Man Ray, Marc Chagall, Bob Dylan, John Lennon kaj Yoko Ono.  En postaj memoraĵoj, ŝi citos Ruscha, Nureyev, kaj Forman inter ŝiaj pasintaj amantoj.

En 1969, ŝi estis "eltronigita" kiel ĉefa muzo de Warhol fare de Viva, lia pli ĵusa malkovro.

 Filmaro 
 Blackout (1994) .... Arlette
 An Unmarried Woman (1978) .... Lady MacBeth
 Curse of the Headless Horseman (1974) .... Contessa Isabel du Fren
 Bad Charleston Charlie (1973)
 Savages (1972) .... Iliona, Dekadentino
 Believe in Me (1971) .... Paciento
 The Telephone Book (1971) .... Vipulino
 Simon, King of the Witches (1971) .... Sarah
 Taking Off (1971) .... Membro de SPFC
 Dinah East (1970) .... Daniela
 Brand X (1970) .... Kantistino
 The Phynx (1970) .... Felice
 Cleopatra (1970)
 Maidstone (1970) .... Ŝi mem
 Midnight Cowboy (1969) .... The Party
 The Secret Life of Hernando Cortez (1969) .... Filino de Montezuma
 **** (1967)
 I, a Man (1967)
 The Life of Juanita Castro (1965)
 Cinématon #1084 (1988) de Gérard Courant ... Ŝi mem
 Lire #27 (1988) de Gérard Courant ... Ŝi mem
 Portrait de groupe #92 : Avec Ultra-Violet à Paris de Gérard Courant ... Ŝi mem
 Message to Andy Warhol (2000) Produktorado : Laurent FOISSAC/ CICV.

 Referencoj 

 Eksteraj ligiloj 



 Warholstars, kompleta retejo pri Andy Warhol

Kategorio:Usonaj artistoj